ທ່ານເອກອັກຄະລັດຖະທູດ ຫວຽດນາມ ປະຈຳ ຈີນ ດັ້ງມິງຄອຍ
ແລະ ບັນດາແຂກເຂົ້າຮ່ວມ
(ພາບ: vov.vn)
ຕອນບ່າຍວັນທີທ 11/1, ຢູ່ປັກກິງ, ປະເທດ ຈີນ, ໄດ້ໄຂງານວາງສະແດງຮູບພາບ “ຫວຽດນາມ - ຄວາມງາມມະຫັດສະຈັນ”. ນີ້ແມ່ນການເຄື່ອນໄຫວໂດຍສະຖານທູດ ຫວຽດນາມ ປະຈຳ ຈີນ ສົມທົບກັບກະຊວງວັດທະນະທຳ ກິລາ ແລະ ທ່ອງທ່ຽວ ຫວຽດນາມ ແລະ ກະຊວງວັດທະນະທຳ ຈີນ ຈັດຕັ້ງ. ງານວາງສະແດງໄດ້ນຳມາໃຫ້ຜູ້ຊົມບັນດາພາບ ແລະ ພາບແຕ້ມຂອງນັກຖ່າຍພາບທີ່ມີຊື່ສຽງຂອງ ຫວຽດນາມ 3 ຄົນ.
ກ່າວຄຳເຫັນທ່ີພິທີໄຂ, ທ່ານເອກອັກຄະລັດຖະທູດ ຫວຽດນາມ ປະຈຳ ຈີນ ດັ້ງມິງຄອຍ ເນັ້ນໜັກວ່າ: ໃນໄລຍະຜ່ານມາ, 2 ປະເທດ ຫວຽດນາມ ແລະ ຈີນ ໄດ້ສົມທົບກັນຈັດຕັ້ງການເຄື່ອນໄຫວພົບປະແລກປ່ຽນດ້ານວັດທະນະທຳ, ສິລະປະ, ການສຶກສາ, ກິລາ, ການທ່ອງທ່ຽວ… ການຮ່ວມມືວັດທະນະທຳ ແລະ ການພົບປະແລກປ່ຽນປະຊາຊົນນັບມື້ນັບໄດ້ຮັບການເພີ່ມທະວີ, ປະກອບສ່ວນເພີ່ມທະວີນຳ້ໃຈມິດຕະພາບ ແລະ ຄວາມເຂົ້າອົກເຂົ້າໃຈລະຫວ່າງປະຊາຊົນ 2 ປະເທດ, ສ້າງພື້ນຖານດ້ານສັງຄົມຢ່າງໜັກແໜ້ນໃຫ້ແກ່ການພົວພັນ 2 ຝ່າຍ. ທ່ານເອກອັກຄະລັດຖະທູດຫວັງວ່າ: ຜ່ານບັນດາຮູບພາບໄດ້ນຳມາວາງສະແດງຄັ້ງນີ້, ມະຫາຊົນ ຈີນ ແລະ ບັນດາປະເທດໃນໂລກມີຄວາມເຂົ້າໃຈຕື່ມອີກກ່ຽວກັບປະເທດຊາດ ແລະ ປະຊາຊົນ ຫວຽດນາມ, ເຊິ່ງແມ່ນປະເທດສວຍງາມ, ຮັກແພງແຂກຄົນ ແລະ ຮັກຫອມສັນຕິພາບ.
(ແຫຼ່ງຄັດຈາກ VOV)